ଆଜି ରାଜ୍ୟ ମାନବାଧିକାର କମିସନ ଅଧ୍ୟକ୍ଷ ଜଷ୍ଟିସ ବିଜୟକ୍ରିଷ୍ଣ ପଟେଲ ୩ ଦିନିଆ ସୁନ୍ଦରଗଡ଼ ଗସ୍ତରେ ଆସି ସ୍ଥାନୀୟ ପ୍ରଦକ୍ଷିଣ ଗୃହରେ ନାଗରିକମାନଙ୍କ ସହ ଆଲୋଚନା କରିଛନ୍ତି। ମାନବିକ ଅଧିକାର କ୍ଷୁର୍ଣ୍ଣ କରୁଥିବା ବିଭିନ୍ନ ପ୍ରସଙ୍ଗରେ ସେ ନାଗରିକମାନଙ୍କ ଠାରୁ ଅଭିଯୋଗ ଶୁଣିଥିଲେ।
ଏହି ବୈଠକରେ ସୁନ୍ଦରଗଡ଼ ବିଧାୟିକା କୁସୁମ ଟେଟେ, ତଳସରା ବିଧାୟକ ଭବାନୀଶଙ୍କର ଭୋଇ, କଗ୍ରେସ ନେତା ରାଜ କିଶୋର ଷଡ଼ଙ୍ଗୀ, ବେଣୁମାଧବ ତ୍ରିପାଠୀ, ବରିଷ୍ଠ ଶ୍ରମିକ ନେତା ଅଶୋକ ଦାଶ, ଭବାନୀ ମାଝୀ, ଡ. ହିମାଂଶୁ ଶେଖର ଷଡ଼ଙ୍ଗୀ, ବଟ କିଶୋର ମିଶ୍ର, ବରିଷ୍ଠ ନାଗରିକ ସଂଘର ହିମାଂଶୁ ଗୁରୁ, ସମାଜସେବୀ ସ୍ନେହଲତା ପଟେଲ, ଜିଲ୍ଲା ପରିଷଦ ଉପସଭାପତି କାଶୀନାଥ ରାଉତ ପ୍ରମୁଖ ଉପସ୍ଥିତ ରହି ମାନବ ଅଧିକାର ଉଲ୍ଲଂଘନ ସମ୍ପର୍କିତ ବିଭିନ୍ନ ସମସ୍ୟା ଉପସ୍ଥାପିତ କରିଥିଲେ। ନାଗରିକମାନଙ୍କ ସହ ଆଲୋଚନା ପରେ ରାଜ୍ୟ ମାନବାଧିକାର କମିସନ ଅଧ୍ୟକ୍ଷଙ୍କର ଜିଲ୍ଲା ପ୍ରଶାସନକୁ ଭେଟିବାର କାର୍ଯ୍ୟକ୍ରମ ରହିଛି।
